b'\n_START_ARTICLE_\nCuticul\xc4\x83\n_START_PARAGRAPH_\nCuticula reprezint\xc4\x83 stratul extern dur, acelular ce acoper\xc4\x83 suprafa\xc8\x9ba pielei unor organisme sau anumite regiuni ale corpului. Cuticula este flexibil\xc4\x83 \xc8\x99i are rol protector. La diferite grupe de animale sau plante, compozi\xc8\x9bia chimic\xc4\x83 \xc8\x99i stratificarea cuticulei difer\xc4\x83. Cuticula este secretat\xc4\x83 de celulele epiteliale.\n_START_SECTION_\nLa om\n_START_PARAGRAPH_\n\xc3\x8en anatomia uman\xc4\x83, cuticula (numit\xc4\x83 \xc8\x99i eponichium) reprezint\xc4\x83 un strat gros de celule moarte epidermice sau cheratinocite care produc cheratin\xc4\x83 \xe2\x80\x93 proteine cornoase, care se depun pe partea inferioar\xc4\x83 a unghiei. Acest strat \xc3\xaendepline\xc8\x99te func\xc8\x9bie protectoare, ap\xc4\x83r\xc3\xa2nd unghiile de bacterii.\n_START_SECTION_\nLa nevertebrate\n_START_PARAGRAPH_\n\xc3\x8en zoologia nevertebratelor cuticula reprezint\xc4\x83 o structur\xc4\x83 dur\xc4\x83, alc\xc4\x83tuit\xc4\x83 din mai multe straturi, ce acoper\xc4\x83 epiderma corpului. Ea se \xc3\xaent\xc3\xa2lne\xc8\x99te \xc3\xaen special la nematode \xc8\x99i artropode \xc3\xaendeplinind func\xc8\x9bia exoscheletului. _NEWLINE__NEWLINE_La nematode cuticula este compus\xc4\x83 din proteine, colageni reticula\xc8\x9bi, glicoproteine, lipide \xc8\x99i proteine insolubile._NEWLINE__NEWLINE_Cuticula artropodelor con\xc8\x9bine o polizaharid\xc4\x83, chitin\xc4\x83 \xe2\x80\x93  compus\xc4\x83 din unit\xc4\x83\xc8\x9bi de N-acetilglucosaminic, proteine \xc8\x99i lipide. La unele artropode, cuticula poate fi \xc3\xaempregnat\xc4\x83 cu s\xc4\x83ruri minerale.\n_START_SECTION_\nLa plante\n_START_PARAGRAPH_\n\xc3\x8en botanic\xc4\x83, cuticula reprezint\xc4\x83 un strat care este bogat \xc3\xaen cear\xc4\x83. Ea acoper\xc4\x83 epiderma frunzelor, mugurii de tineri \xc8\x99i alte organe aeriene ale plantelor. Cuticula are propriet\xc4\x83\xc8\x9bi hidrofobe, adic\xc4\x83 este impermiabil\xc4\x83 pentru ap\xc4\x83. Datorit\xc4\x83 cearei, cuticula mic\xc8\x99oreaz\xc4\x83 pierderea apei \xc8\x99i a reduce posibilitatea intr\xc4\x83rii agen\xc8\x9bilor patogeni. _NEWLINE__NEWLINE_Principalele componente structurale ale cuticulelor plantelor sunt polimerii: cutin \xc8\x99i/sau cutan, \xc8\x99i cear\xc4\x83.'